CELEX: 32016R1710
Language: sl
Date: 2016-09-27 00:00:00
Title: Uredba Sveta (EU) 2016/1710 z dne 27. septembra 2016 o spremembi Uredbe (ES) št. 2580/2001 o posebnih omejevalnih ukrepih za nekatere osebe in subjekte zaradi boja proti terorizmu

27.9.2016   
            
            
               SL
            
            
               Uradni list Evropske unije
            
            
               LI 259/1
            
         UREDBA SVETA (EU) 2016/1710
   z dne 27. septembra 2016
   o spremembi Uredbe (ES) št. 2580/2001 o posebnih omejevalnih ukrepih za nekatere osebe in subjekte zaradi boja proti terorizmu
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 215 Pogodbe,
   ob upoštevanju Sklepa Sveta (SZVP) 2016/1711 o spremembi Skupnega stališča 2001/931/SZVP (1),
   ob upoštevanju skupnega predloga visokega predstavnika Unije za zunanje zadeve in varnostno politiko ter Evropske komisije,
   ob upoštevanju naslednjega:
   
               (1)
            
            
               Uredba Sveta (ES) št. 2580/2001 (2) uveljavlja Skupno stališče Sveta 2001/931/SZVP (3).
            
         
               (2)
            
            
               Svet je 27. septembra 2016 sprejel Sklep (SZVP) 2016/1711 o spremembi Skupnega stališča 2001/931/SZVP. Sklep (SZVP) 2016/1711 začasno prekinja uveljavljanje obveznosti zamrznitve sredstev od „Fuerzas armadas revolucionarias de Colombia“ – „FARC“ („Oborožene revolucionarne sile Kolumbije“) ter prepoved glede dajanja na razpolago sredstev in gospodarskih virov za ta subjekt.
            
         
               (3)
            
            
               Regulativni ukrep na ravni Unije je potreben zlasti zaradi zagotovitve njegove enotne uporabe s strani gospodarskih subjektov v vseh državah članicah.
            
         
               (4)
            
            
               Uredbo (ES) št. 2580/2001 bi bilo zato treba ustrezno spremeniti.
            
         
               (5)
            
            
               Da se zagotovi učinkovitost ukrepov iz te uredbe, bi morala ta uredba začeti veljati takoj –
            
         SPREJEL NASLEDNJO UREDBO:
   Člen 1
   Uredba (ES) št. 2580/2001 se spremeni:
   v členu 2 se doda naslednji odstavek:
   
      „4.   Ukrepi iz odstavkov 1 in 2 se začasno prekinejo v obsegu, v katerem se nanašajo na ‚Fuerzas armadas revolucionarias de Colombia‘ – ‚FARC‘ (‚Oborožene revolucionarne sile Kolumbije‘).“
   
   Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 27. septembra 2016
      
         
            Za Svet
         
         
            Predsednica
         
         F. MOGHERINI
      
   
   
      (1)  Sklep Sveta (SZVP) 2016/1711 z dne 27. septembra 2016 o spremembi Skupnega stališča 2001/931/SZVP o uporabi posebnih ukrepov za boj proti terorizmu (glej stran 3 tega Uradnega lista).
   
      (2)  Uredba Sveta (ES) št. 2580/2001 z dne 27. decembra 2001 o posebnih omejevalnih ukrepih za nekatere osebe in subjekte zaradi boja proti terorizmu (UL L 344, 28.12.2001, str. 70).
   
      (3)  Skupno stališče Sveta 2001/931/SZVP z dne 27. decembra 2001 o uporabi posebnih ukrepov za boj proti terorizmu (UL L 344, 28.12.2001, str. 93).